**SANKAŠKA POLKA**

Zima bleda, starka je snega nasula,

drevje v bele čevlje zopet je obula.

Z belo je preprogo travnik pogrnila,

a veseli potok ves leden molči.

Ptički pa na vejah žalostno čebljajo,

niso nič veseli, nič se ne igrajo,

le mladina vriska, sanke že pripravlja,

glej, snežen možic že za vasjo stoji.

Fantič mlad prisanka se, šk, izza ovinka,

a za njim boječe se stiska mlada Tinka.

Tam na klancu za vasjo danes je vse živo,

vsa mladina sanka se, zima je že tu.